প্লুরা
প্লুরা হলো ফুসফুসের আবরণ। যা থলের ন্যায়। এবং ইহা পালমোনারি লিগামেন্ট এবং হাইলাম ব্যতীত সম্পূর্ণ ফুসফুস কে আবরণ করে। মানবদেহে প্লুরা গহ্বর বলতে দুটি প্লুরার (প্যারাইটাল ও ভিসেরাল) মধ্যবর্তী স্থানকে বুঝানো হয়।প্লুরা দ্বি-স্তর বিশিষ্ট সেরাস পর্দা যা ফুসফুস কে আবৃত করে রাখে।প্লুরা গহ্বরে স্বল্প পরিমাণে ফ্লুইড থাকে। এই ফ্লুইডকে সেরাস ফ্লুইড বলা হয়। প্যারাইটাল প্লুরা পাঁজরের সাথে সম্পর্কযুক্ত এবং অন্তঃস্থ বা ভিসেরাল প্লুরা ফুসফুসকে আচ্ছাদিত করে রাখে।ভিসেরাল প্লুরা সরাসরি ফুসফুসের সাথে লেগে থাকে তাই একে পালমোনারি প্লুরাও বলা হয়। প্যারাইটাল প্লুরাকে তার অবস্থান অনুযায়ী চারটি নামে নাম করণ করা হয়। পাঁজরসংক্রান্ত মধ্যচ্ছদাসংক্রান্ত গ্রীবাসংবন্ধীয় মিডিস্টার্নালসংক্রান্ত প্যারাইটাল প্লুরার আর্টারিয়াল সাপ্লাই আসে অভ্যন্তরীন বক্ষীয় ধমনি, অন্তঃপর্শুকীয় ধমনি এবং মাসকুলো-ফ্রেনিক ধমনি থেকে। শিরার সমাপ্তি হয় এজাইগাস শিরা ও অভ্যন্তরীন বক্ষীয় শিরায়। প্যারাইটাল প্লুরায় তীব্র ব্যথা অনুভূত হলেও সংবেদী স্নায়ুর অভাবে ভিসেরাল প্লুরায় ব্যাথা অনুভূত হয় না।